
 Z A P I S N I K

22. sjednice Vijeća Mjesnog odbora „Janko Matko“ održane, 12. siječnja 2023.,
u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak	
4. Pavao Škoko Gavranović
5. Nada Špoljarić


Predsjedava Vesna Špiljar, predsjednica Vijeća.

Zapisnik vodi: Josip Oreč, stručni referent za rad tijela mjesne samouprave

	Predsjednica VMO Vesna Špiljar otvara 22. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća..

Zapisnik sa 21. sjednice jednoglasno usvojen

	Na prijedlog predsjednice Vijeće jednoglasno utvrđuje

D N E V N I   R E D:

1) Prijedlog Zaključka o davanju mišljenja o mogućnosti raspolaganja zemljištem na dijelu k.č. br. 663/1 k.o. Žitnjak- Mešihat Islamske zajednice
2) Požurnice- aktualna komunalna problematika 
3) Razno: izvješća, pitanja i prijedlozi.

 Ad 1) Prijedlog Zaključka o davanju mišljenja o mogućnosti raspolaganja zemljištem na dijelu k.č. br. 663/1 k.o. Žitnjak- Mešihat Islamske zajednice
Vijeće Mjesnog odbora raspravlja o mogućnosti raspolaganja zemljišta  na dijelu k.č. br. 663/1 k.o. Žitnjak prema zahtjevu Mešihata Islamske zajednice.
Vijećnici raspravljaju o prometnim problemima koji bi mogli nastati gradnjom na gore navedenoj čestici.
Prijedlog o raspolaganju česticom prihvaćaju ali smatraju da se prvo trebaju riješiti prometni problemi.

Nakon završene rasprave Vijeće jednoglasno donosi :
ZAKLJUČAK
o prijedlogu Zaključka o davanju mišljenja o mogućnosti raspolaganja zemljištem na dijelu k. č. br. 663/1 k. o. Žitnjak
1.	VMO „Janko Matko“ raspravljalo je  o mogućnosti raspolaganja zemljištem na dijelu čestice  k.č.br. 663/1 k. o .Peščenica, prema zahtjevu Mešihata Islamske zajednice Zagreb u svrhu ishođenja lokacijske dozvole za građenje odgojno obrazovnog centra Islamske zajednice u Hrvatskoj.  Vijeće smatra ,da bi se mogao podržati ovakav projekt, najprije  treba riješiti  imovinsko-pravne odnose i mora biti realizirana  popratna prometna  infrastruktura naselja .
2.	Obrazloženje je sastavni dio ovog zaključka

Ovaj zaključak  dostavit će se Vijeću gradske četvrti Peščenica – Žitnjak na daljnje postupanje

OBRAZLOŽENJE:
 Izgradnja odgojno-obrazovne ustanove dovela bi do pojačane gustoće prometa u Folnegovićevom naselju te na području MO „Janko Matko“ čija je prometna infrastruktura već sada opterećena. Stoga predlažemo najprije rješavanje prometnih problema u Folnegovićevom naselju i Borovju te na području MO „ Janko Matko“ prema prometnoj studiji koja bi se trebala izraditi kao stručna podloga prije bilo kakvog novog projekta i urbanizma u naselju.  S obzirom na postojeće prometne probleme smatramo da je  prije eventualne izgradnje odgojno-obrazovne ustanove, potrebno riješiti spoj Ledeničke ulice na Ulicu Frana Krste Frankopana kao i osigurati druga prometna rješenja s kojim bi se sanirali trenutačni prometni problemi u kvartu – neprikladan promet kroz Gavellinu i Ulicu Janka Rakuše – veliki broj automobila u ranim jutarnjim i popodnevnim satima kad se kroz kvart odvija intenzivan promet, jer se zaobilazi zastoj u Držićevoj ulici, neadekvatna širina prometnica za intenzivan dvosmjerni promet, itd. 
Pod druga prometna rješenja predlažemo: 
1) produžetaka Lekeničke ulice na Ulicu Frana Krste Frankopana (produžetak do semafora)

2) umjesto semafora učiniti kružni tok na raskrižju Ulice 1. gardijske brigade Tigrovi,ulica Frana Krste Frankopana, Lekeničke ulice i Ulice grada Chicaga 

3) produžetak Ulice 1. gardijske brigade Tigrovi (južna strana Auto servisa Širina)na Aveniju Marina Držića i postavljanje semafora , sa sinkronizacijom postojećih semafora

4)produljenje ceste za skretanje u lijevo u Lastovsku ulicu ili polu kružno okretanje u Aveniju Marina Držića 


Ad 2) Požurnice- aktualna komunalna problematika

Nakon rasprava Vijeće MO „ Janko Matko jednoglasno donosi :

ZAKLJUČAK

· Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključkom donesenim na  4. sjednici donesenim 16. rujna 2021. (gradnja javne rasvjete duž nogostupa koji počinje od Ulice Šime Starčevića, siječe Ulicu Janka Polića Kamova i Ulicu Marije Jurić Zagorke te završava u Ulici Horvata Kiša.) 






ZAKLJUČAK

Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključkom donesenim na  5. sjednici donesenim 14. listopada 2021. (Zaključak o izradi projektne dokumentacije - Avenija Marina Držića od broja 71 do petlje, iscrtavanje biciklističke staze (biciklistička staza je postojala i uklonjena je nakon rekonstrukcije nogostupa).



ZAKLJUČAK

Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključkom donesenim na  8. sjednici donesenim 13. siječnja 2022.( Zaključak o izradi prometne studije - Postava znakova zabrane parkiranje te iscrtavanju žutih linije u Ulici Šime Starčevića 1 i 2 te Av. Marina Držića 73 i 75. )


ZAKLJUČAK

Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključkom donesenim na  12. sjednici donesenim 07. travnja 2022. (Zaključak o rješavanju aktualne komunalne problematike
-Iscrtavanje pješačkog prijelaza u Ulici Janka Polića Kamova umjesto uspornika sa pješačkim prijelazom).


ZAKLJUČAK

Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključkom donesenim na  18. sjednici donesenim 13. listopada 2022. (Zaključak o rješavanju aktualne komunalne problematike
- Postavljanje rasvjete sa zapadne strane parkinga u ulici Šime Starčevića 2)



Ad 3) Razno: izvješća, pitanja i prijedlozi.


Pod točkom razno nije raspravljano.



                                                                                                                                                                                                                                                                                                                                                                                                                                                                   

Sjednica dovršena u 19:00 sati.


Zagreb, 12. siječnja 2023. 

Zapisnik sastavio
Josip Oreč	                 
                               



KLASA: 024-08/23-003/82
URBROJ:251-13-11-11/010-23-2
[bookmark: _GoBack]Zagreb, 12. siječnja 2023.






                                                                                    			 Predsjednica 
 Vijeća Mjesnog odbora
                  „Janko Matko“

           Vesna Špiljar


























